b'\n_START_ARTICLE_\nVjeroispovijed\n_START_PARAGRAPH_\nVjeroispovijed ili vjeroispovijest, tako\xc4\x91er konfesija i vjerska denominacija, je zasebna vjerska zajednica.\n_START_SECTION_\nPodrijetlo izraza\n_START_PARAGRAPH_\nIzraz vjeroispovijed ili konfesija (lat. confiteor = prizati, o\xc4\x8ditovati) je prvobitno ozna\xc4\x8davalo u religioznom smislu ispovijed, a u kazneno-pravnom smislu priznanje._NEWLINE_Kroz povijest reformacije je konfesija ozna\xc4\x8davala vjersko priznanje pripadnosti nekoj protestantskoj partiji (n.pr. Augsbur\xc5\xa1ka konfesija). To je istovremeno bilo davanje identiteta osniva\xc4\x8dkim dokumentima pojedinih religijskih zajednica. Kroz unutra\xc5\xa1nju zajedni\xc4\x8dku povezanost religijskih orijentacija i crkvenih dostojanstvenika pojam "konfesija" je u po\xc4\x8detku bio oznaka reformisti\xc4\x8dke crkve. Kako su ubrzo protestantski pravci oblikovali crkve koje se vi\xc5\xa1e nisu razlikovale kroz o\xc4\x8ditovanja svojih pripadnika nego formalnim obilje\xc5\xbejima, izraz kr\xc5\xa1\xc4\x87anska vjeroispovijed je uskoro postao pojam koji obuhva\xc4\x87a sve prihva\xc4\x87ene pravce unutar kr\xc5\xa1\xc4\x87anske crkve. Jedina iznimka su pravci koji su marginalizirani i ozna\xc4\x8dava ih se kao sekte._NEWLINE_Izraz se koristi  i za razlikovanje pojedinih kr\xc5\xa1\xc4\x87anskih denominacija (Katoli\xc4\x8dka crkva, Pravoslavna crkva i brojne protestantske crkve). Jednako tako se ponekad koristi i za tri glavna pravca unutar \xc5\xbeidovstva (ortodoksni, konzervativni i reformisti) kao i dva glavna pravca u islamu (suniti i \xc5\xa1ijiti). I u hinduizmu postoje \xc4\x8detiri pravca na koje se mo\xc5\xbee primijeniti ovaj izraz (\xc5\xa1ivaizam, \xc5\xa1aktizam, vi\xc5\xa1naizam i smartizam)._NEWLINE_Stvaranje jedne vjerosipovijesti se obi\xc4\x8dno prote\xc5\xbee kroz du\xc5\xbee vremensko razdoblje, a razlozi mogu biti razni. To mo\xc5\xbee biti kriza do koje dolazi zbog zemljopisnih ili kulturolo\xc5\xa1kih promjena unutar odre\xc4\x91ene konfesije, ili pod trajnim utjecajem grupe koja pripada drugoj vjeroispovijedi, ili pripadnivi jedne vjeroispovijedi s vremenom razviju razli\xc4\x8dite poglede na ista pitanja. S vremenom pripadnici iste religije utvrde da su se bitno razi\xc5\xa1li izme\xc4\x91u sebe po pitanjima teologije, filozofije, etike, religiozne prakse odnosno rituala. Na kraju se iz najrazli\xc4\x8ditijih razloga i razli\xc4\x8ditim putovima oblikuju vjeroispovijedi koje su razli\xc4\x8dite. _NEWLINE_U drugim slu\xc4\x8dajevima vjeroispovijedi se mogu vrlo brzo oblikovati, ili kao posljedica crkvenog raskola (\xc5\xa1izme) unutar postoje\xc4\x87e religije, ili iskustvom duhovne obnove, bu\xc4\x91enja, s ciljem stvaranja nove vjeroispovijedi koja se zasniva na novom razumijevanju.'